Ποδηλατισε Γρηγορα.. Ξεκουρασου Ακομα Πιο Γρηγορα! |\nΠοδηλατισε Γρηγορα.. Ξεκουρασου Ακομα Πιο Γρηγορα!\nJuly 30, 2014 Σπύρος Καρατζούλης\tLeave a comment\nΈνας απ΄τους τρόπους να γίνεις καλύτερος ποδηλάτης είναι μέσω της μυϊκής προσαρμογής. Σε πολύ γενικές γραμμές συμβαίνουν τα εξής:το στρες της προπόνησης δημιουργεί μικροτραυματισμούς στους μύες. Το σώμα τότε τους «επισκευάζει» (το πρήξιμο και σφήξιμο στους μύες που νιώθουμε μετά από δυνατή σωματική άσκηση ή αγώνα). Η διαδικασία αυτή κάνει τους μύες πιο δυνατούς, με την προυπόθεση ότι τους δίνουμε τον κατάλληλο χρόνο αποκατάστασης. Αν ξεκινήσουμε την επόμενη δυνατή προπόνηση ή αγώνα χωρίς να έχουμε πλήρη αποκατάσταση, τότε το σώμα θα κουραστεί ακόμα πιο πολύ με αποτέλεσμα να πάρει λιγότερα από την επόμενη προπόνηση.\nΑποκατάσταση όμως δεν είναι να κάθεσαι όλη μέρα στον καναπέ με τα πόδια ψηλά. Υπάρχουν οι προπονήσεις αποκατάστασης που αν τις χρησιμοποιήσετε σωστά μέσα στην εβδομάδα παίρνει μεγάλο ποσοστό από την κούραση σας από τις δυνατές προπονήσεις. Σας παραθέτουμε μερικά TIPS για πιο γρήγορη αποκατάσταση.\nΜετά από δυνατές προπονήσεις ή αγώνα προγραμματίστε την επόμενη μέρα αντί για ρεπό 1 ώρα χαλάρωμα σε ευθεία διαδρομή χρησιμοποιώντας πολύ «ελαφριά» γρανάζια. Μελέτες έχουν δείξει ότι η ενεργητική αποκατάσταση επιταχύνει την αποκαταστάσταση των μυών κατά 30%. Βοηθάει επίσης στα τελευταία 10-15 λεπτά κάθε προπόνησης να χαλαρώνουμε ώστε να φτάνουμε στον προορισμό μας πιο χαλαροί.\nΈνα χαλαρωτικό ή αθλητικό μασάζ βοηθάει στην αύξηση της κυκλοφορίας και στην απομάκρυνση του γαλακτικού οξέως από τους μυς με αποτέλεσμα την γρηγορότερη απομάκρυνση του σφιξίματος που\nνιώθουμε στους μυς αλλά και του πόνου. Μελέτες που έγιναν σε ποδηλάτες σε πανεπιστήμιο της Αμερικής (έκαναν μασάζ στο ένα μόνο πόδι για ένα μήνα και μετά έκαναν βιοψία στους μυς και στα 2 πόδια) έδειξαν ότι το πόδι που έκαναν μασάζ είχε καλύτερη μυϊκή αναζωογόνηση από το άλλο. Υπάρχει επίσης και ο ψυχολογικός παράγοντας αφού κάνοντας μασάζ πέφτουν τα επίπεδα του στρες με αποτέλεσμα να χαλαρώνουμε ολικά.\nΓεμίστε την μπανιέρα με κρύο νερό και, αν μπορείτε, προσθέστε και παγάκια και βάλτε τα πόδια μέσα για 10-15 λεπτά. Έχει πολύ καλύτερα αποτελέσματα αν το κάνετε 30 λεπτά μετά το τέλος της προπόνησης. Το κρύο νερό κοντά σε θερμοκρασία των 5 βαθμών βοηθάει στην γρήγορη απομάκρυνση της κόπωσης και του πρηξίματος που νιώθουμε μετά από δυνατές προπονήσεις. Ειδικά σε ζεστές μέρες το αίσθημα του κρύου νερού απλά σε κάνει να νιώθεις πιο φρέσκος.\nΜετά το τέλος μιας δυνατής προπόνησης ή αγώνα χάνουμε πολλά υγρά και θρεπτικά συστατικά, οπότε αυτό που πρέπει να κάνουμε είναι η άμεση αναπλήρωση. Πιείτε νερό ή χυμό ή ακόμα καλύτερα ηλεκτρολύτες 15 λεπτά μετά το τέλος της προπόνησης. Φάτε μια μπανάνα ή ένα γιαούρτι. Μετά από 1 ώρα φάτε το κανονικό σας γεύμα που πρέπει να είναι πλούσιο σε υδατάνθρακα και καθαρή πρωτεϊνη όπως πχ. μακαρόνια με φιλέτο κοτόπουλο ή τοστάκι με γαλοπούλα και τυρί. Βοηθάει επίσης κάποιο σκεύασμα αποκατάστασης (πρωτεϊνη ή recovery drink) μετά από κάθε προπόνηση.\nΕίναι γνωστό ότι οι επαγγελματίες ποδηλάτες κοιμούνται πιο πολύ από τους ερασιτέχνες ποδηλάτες. Κατά τη διάρκεια του Γύρου Γαλλίας οι ποδηλάτες κοιμούνται κατά μέσω όρο 70 ώρες την εβδομάδα όταν ο μέσος όρος για τους φυσιολογικούς ανθρώπους είναι 40-50 την εβδομάδα. Είναι ένα κόλπο αποκατάστασης στο οποίο οι επαγγελματικές ομάδες δίνουν πολύ σημασία, και έχουν καλό λόγο. Καθώς κοιμόμαστε το σώμα παράγει ορμόνες που είναι σημαντικές για την αποκατάσταση. Έρευνες έδειξαν ότι αν κοιμόμαστε 2 ώρες λιγότερο από το φυσιολογικό, ο χρόνος αντίδρασής μας είναι πιο αργός. Προσπαθήστε να κοιμάστε την ίδια περίπου ώρα. 7-9 ώρες κάθε βράδυ είναι ιδανικό σύμφωνα με έρευνες. Επίσης αν η προπόνηση είναι πρωϊνή βοηθάει και ένας μεσημεριανός ύπνος αλλά να μην υπερβαίνει την 1 ώρα.\nΟ ψυχολογικός παράγοντας είναι πολύ σημαντικός ακόμα και στην αποκατάσταση. Τηρούμε ένα ρεαλιστικό πρόγραμμα εντός των δυνατοτήτων μας χωρίς να επιβαρύνουμε τον οργανισμό μας υπερβολικά ή απότομα. Ο στόχος είναι η άθληση και η εκγύμναση και όχι η καταπόνηση. Συγκεντρωθείτε στον προπονητικό ή αγωνιστικό σας στόχο χωρίς άγχος για το αποτέλεσμα και χαλαρώστε.\nΑν για οποιοδήποτε λόγο δεν είχαμε χρόνο για αποκατάσταση και νιώθουμε στην επόμενη δυνατή προπόνηση περισσότερη κόπωση από το φυσιολογικό δοκιμάστε να χαλαρώσετε την ένταση της προπόνησης εκείνη την μέρα και δοκιμάστε την επόμενη. Θα είστε σίγουρα καλύτερα!!!\nPrevious Post6 βασικα πραγματα στις προπονησεις μαςNext PostΑναβαση Αγ. Αντωνιου


Τέλος ο Ρικ Πιτίνο από τον Παναθηναϊκό\n«Οι γνώσεις που μας μετέδωσε ο Αμερικανός προπονητής, αποτελούν τεράστια παρακαταθήκη»\nΠαρελθόν αποτελεί ο Ρικ Πιτίνο από την τεχνική ηγεσία του μπασκετικού Παναθηναϊκού, όπως ανακοίνωσε και επίσημα η «πράσινη» ΚΑΕ.\n«Είμαστε ιδιαίτερα χαρούμενοι που η επιστροφή του στις ΗΠΑ, ώστε να είναι κοντά στην οικογένεια του στις δύσκολες στιγμές που περνάει ολόκληρη η ανθρωπότητα, συνδυάστηκε με την επιστροφή του στο φυσικό του χώρο: Το Πρωτάθλημα του NCAA», αναφέρεται σχετικά.\nΕπίσης, σημειώνεται πως «κάθε λεπτό της συνεργασίας μας με τον κ. Πιτίνο ήταν εξαιρετικά διδακτικό για όλα τα μέλη της ομάδας και οι γνώσεις που μας μετέδωσε ο Αμερικανός προπονητής, αποτελούν τεράστια παρακαταθήκη για το παρόν και το μέλλον της ομάδας μας».\nΠαναθηναϊκοςΠΑΝΑΘΗΝΑΙΚΟΣ ΟΠΑΠΡικ Πιτινο\nΑυτός που έχει προσλάβει ο Τράκης για να γράφει τις ανακοινώσεις της ΚΑΕ Παναθηναϊκός είναι ταλέντο!\nΜπράβο.Ο Πιτίνο μπορεί να γίνει πρέσβης της Ελλάδος ,του Ελληνικού μπάσκετκτλ Μην τα ισοπεδώνετε όλα ρε κάφροι. Με τη περίπτωση Ρεχάγκελ τα ίδια έγιναν και μετά προσπαθήσαμε να τα μαζέψουμε....\nΜια φορά ΠΑΝΑΘΗΝΑΪΚΟΣ για Πάντα ΠΑΝΑΘΗΝΑΪΚΟΣ! Δάσκαλε σε Ευχαριστούμε!\nΚώστας 7 +6\nΚορόιδα βαζελακια Αρτζι κ πάλι αρτζι Χα χα χα χα χα χα χα χα χα χα χα\nΠοιος Αρτζι ;\nΘα τριβεις τα ματια σου .\nΧαχαχα τέτοιο κάζο....\n.... δεν υπάρχει πράσινοι..... Κι όσο θυμάμαι τι πανηγύρια κάνατε για τον πιτινο... Χάχα Κάτι για ευρολιγκες λέγατε, ότι θα τα σαρωσετε όλα και άλλα τέτοια αστεία... Τελικά είστε για τα πανηγύρια...!!!!\n«Γκάφα» από Παναθηναϊκό - Ομάδα της Ολλανδίας «κλέβει» σούπερ ταλέντο\n«Τέλος ο Σεμέδο για Ολυμπιακό - Πώς τον… έσωσε ο γιατρός»\nΠαναθηναϊκός: Σκέψεις Αλαφούζουν να επιστρέψει στην προεδρία της ΠΑΕ\nΧεζόνια: Φταίω κι εγώ για την ήττα


Στα δικαστήρια ο Ανδρέας Γεωργίου του Μπρούσκο - Μαζί και ο Κούλλης Νικολάου - News - Youweekly\nNews 09.02.2020 14:28\nΣτα δικαστήρια πρόκειται να βρεθεί ο Ανδρέας Γεωργίου του Μπρούσκο, μαζί με τον Κούλλη Νικολάου! Τι συνέβη ωστόσο και τι αποκαλύπτει ο ηθοποιός για το περιστατικό που είχε συμβεί με την καταγγελία καναλιού στην Κύπρο;\nO ίδιος σε πρόσφατη συνέντευξή του στο “TV Έθνος” και τον Αλέξη Μίχα, μίλησε χωρίς ενδοιασμούς για το περιστατικό που συγκλόνισε!\nΕίσαι πράγματι πολύ σκληρός διαπραγματευτής όσον αφορά στις συμφωνίες που κλείνεις με τους τηλεοπτικούς σταθμούς;\nΑυτό ακούγεται για μένα; Είμαι σκληρός όσον αφορά στη διαπραγμάτευση των μισθών και των συνθηκών εργασίας των συνεργατών μου. Δεν μπορώ να διανοηθώ πως θα βγει ο μήνας και δεν θα μπορώ να πληρώσω τους ανθρώπους με τους οποίους συνεργάζομαι. Το έχω περάσει στο παρελθόν και από τα λάθη, όπως και από τις παγίδες στις οποίες πέφτουμε, μαθαίνουμε… Δεν είμαι σκληρός για τον εαυτό μου. Θέλω όμως αυτά που συμφωνούνται να τηρούνται.\nΠροφανώς αναφέρεσαι σε τηλεοπτικό σταθμό της Κύπρου, με τον οποίο έχεις δηλώσει μάλιστα πως δεν θα συνεργαστείς ποτέ ξανά…\nΝαι. Μέχρι και σήμερα μας χρωστούν λεφτά. Φέτος, δυστυχώς, το ίδιο συνέβη σε συνάδελφο παραγωγό και στεναχωριέμαι πολύ γι’ αυτό.\nΣκέφτηκες να κινηθείς νομικά;\nΌλη αυτή η διαδικασία είναι πολύ ψυχοφθόρα. Αρχικά επιλέξαμε με τον Κούλλη την οδό της ανθρώπινης προσέγγισης. Δεν σου κρύβω, όμως, ότι πλέον η υπόθεση έχει πάρει το δρόμο της δικαιοσύνης. Αυτή η ιστορία μας δημιούργησε οφειλές προς το κράτος. Γιατί όταν πήραμε κάποια λίγα χρήματα από αυτά που είχαμε συμφωνήσει, τα δώσαμε στους συνεργάτες μας. Αφήσαμε πίσω κάποιες οφειλές και ακόμη δεν έχουμε τελειώσει, όμως είμαστε σε καλό δρόμο. Ήταν ζημιά για εμάς όλο αυτό.\nΠρόσφατα ωστόσο η αγαπημένη του έκανε μια μοναδική ανάρτηση με τρυφερή φωτογραφία των δυο τους που "έριξε" το instagram!\nΗ ανάρτηση που είχε κάνει ο Ανδρέας Γεωργίου λίγο πριν βρεθεί στα δικαστήρια\nΟ Ανδρέας Γεωργίου πόζαρε με φλογερή κοκκινομάλλα. Ο «Αχιλλέας» του Μπρούσκο μάλιστα της έγραψε σε «λατρεύω».\nΟ ηθοποιός και σεναριογράφος πόζαρε μαζί με την assistant director του στο Instagram και της έκανε μια πολύ τρυφερή εξομολόγηση.\nΟι δυο τους από ότι καταλαβαίνουμε διατηρούν άψογες σχέσεις και αγαπούν πολύ ο ένας τον άλλο. «Η Μαθά μου @maria.matha !!! Από αυτά τα πολύ ωραία δώρα της ζωής!! Σε λατρεύω!!! #assistantdirector» ήταν το τρυφερό του σχόλιο στην φωτογραφία που ανέβασε.\nΗ Μαθά μου @maria.matha !!! Από αυτά τα πολύ ωραία δώρα της ζωής!! Σε λατρεύω!!! #assistantdirector\nA post shared by Andreas Geo (@georgiou82) on Jan 18, 2020 at 5:47am PST\nΤην αυτοκινητάρα του την έχετε δει; Έχει δερμάτινα καθίσματα και είναι... "θηρίο". και... έχουμε φωτογραφία από το εσωτερικό του.\nΜπρούσκο - έκτακτο: Επιστρέφει αλλά όχι στον ΑΝΤ1! Ο Ανδρέας Γεωργίου το έδωσε αλλού...\nΜπρούσκο: Ο πρώην της «Δάφνης» είναι άκρως γοητευτικός! Τον έχετε δει πρόσφατα;


Düsenspeed: E-bikes με επιδόσεις μοτοσικλέτας και τεράστια αυτονομία! |\nΤα ηλεκτρικά ποδήλατα είναι η ιδανική λύση για τις καθημερινές σας μετακινήσεις, και φυσικά δεν μιλάμε για εσάς που τρομάζετε στην ιδέα ότι θα κάψετε τις θερμίδες που με τόσο κόπο αποθηκεύσατε το καλοκαίρι.\nΔεν υπάρχει όμως λόγος να τρομοκρατείστε από την ιδέα μετακίνησης με ένα ηλεκτρικό ποδήλατο. Τα σύγχρονα e-bikes έχουν την δυνατότητα να σας πηγαίνουν καθημερινά στο γραφείο απαιτώντας από εσάς από ελάχιστη – έως και καμία – προσπάθεια. Ας είναι καλά η τεχνολογία των μπαταριών η οποία τώρα πια προσφέρει στα ηλεκτρικά ποδήλατα αυτονομία που μπορεί να συγκριθεί ενός βενζινοκίνητου δίτροχου.\nDüsenspeed e-bike electric bike\nXiaomi Mi Mix 2: Επίσημη παρουσίαση


Σφριγηλό, σφιχτό σώμα, με τέλειο μαύρισμα μόνο με τη δύναμη της φύσης, από την ANAPLASIS - Kalamata Times\nTο καλοκαίρι είναι σχεδόν εδώ! Κι εμείς τι κάνουμε; Φοβόμαστε να εμφανιστούμε με το ανοιξιάτικο look, λόγω της λευκής επιδερμίδας και της εικόνας φλοιού πορτοκαλιού στο σώμα; Ε, όχι βέβαια! Τόσους μήνες μείναμε μέσα! Ήρθε η ώρα να κάνουμε την εμφάνισή μας! Και ποιος είναι ο καλύτερος σύμμαχός μας; Το πρώτο ελληνικό αυτομαυριστικό γαλάκτωμα – που δρα ταυτόχρονα κατά της κυττρίτιδας! Ναι! Δύο σε ένα!\nΤο SELFTAN της ANAPLASIS μας μαυρίζει και κρατά σφιχτό το κορμί μας λειτουργώντας φυσικά προσφέροντας σταδιακά το επίπεδο μαυρίσματος που επιθυμούμε, ενώ παράλληλα καταπολεμά την όψη φλοιού πορτοκαλιού. Η καινοτομία της ANAPLASIS στηρίζεται στην πρωτοποριακή φυσική σύνθεση του SELFTAN, με Βιταμίνη Ε, D–Panthenol, που φροντίζει για την ενυδάτωση του σώματος, με έλαια καρότου που αυξάνουν την παραγωγή μελανίνης, σημύδα, εκχυλίσματα πράσινου τσαγιού και κισσού που ενισχύουν την λεμφατική κυκλοφορία. Το SELFTAN της ANAPLASIS είναι αυτομαυριστικό, που σημαίνει ότι εφαρμόζεται στο σπίτι, όποια ώρα της ημέρας θέλουμε, χωρίς έκθεση στον ήλιο.\nΣχετικά άρθραANAPLASISSELFTANΈλαιο Σώματος CLT+Λάσπη Φυκιών της ANAPLASIS


Ιδιαίτερα μαθήματα Βάσω Παρτσανάκη 🎓\nΑρχική / Βάσω Παρτσανάκη\nΚάτοχος Μεταπτυχιακού έως 50 ετών, Ηράκλειο Κρήτης\nΈχω μάθει τη γλώσσα στην Ισπανία και στη συνέχεια την έχω σπουδάσει (πτυχίο-μεταπτυχιακό). Έχω ταξιδέψει σε Ισπανία και Λατινική Αμερική και έχω ασχοληθεί ιδιαίτερα με τον πολιτισμό και τη λογοτεχνία του Ισπανόφωνου Κόσμου. Έχω μακρόχρονη εμπειρία διδασκαλίας σε εφήβους και ενήλικες και αγαπώ τη γλώσσα και τη διδασκαλία της.\nΠολύχρονη διδασκαλία σε φροντιστήρια και ιδιαίτερα. Διδασκαλία της ισπανικής σε ενήλικες (ΙΝΕΠ & ΚΔΒΜ) (3 χρόνια), Κέντρο Ξένων Γλωσσών ΑΤΕΙ Κρήτης(4 χρόνια) Δευτεροβάθμια Εκπαίδευση- Σχολείο Ευρωπαϊκής Παιδείας Ηρακλείου Κρήτης (5 χρόνια).\nΙδιαίτερα Dele, Ιδιαίτερα ΚΠγ, Μαθήματα Academic Spanish και Business\nΚάτοχος Μεταπτυχιακού έως 50 ετών - Ηράκλειο Κρήτης\nΗμ. Δημοσίευσης: 06-09-2016\nΣυνολικές Προβολές: 1,592


Μαρία Σάκκαρη: «Δύο Έλληνες στα ημιτελικά του Roland Garros; Απίστευτο» – Πρωινός Τύπος\nΜαρία Σάκκαρη: «Δύο Έλληνες στα ημιτελικά του Roland Garros; Απίστευτο»\n10 Ιουνίου, 2021 vasilis mpakoulisΑφήστε ένα σχόλιο για το Μαρία Σάκκαρη: «Δύο Έλληνες στα ημιτελικά του Roland Garros; Απίστευτο»\n“Είναι μεγάλες στιγμές για την Ελλάδα, χαίρομαι πάρα πολύ για τους Έλληνες” τόνισε η μαρία Σάκκαρη μετά την επική της πρόκριση στα ημιτελικά του Roland Garros.\nΤο φετινό Roland Garros έχει “ντυθεί” στα γαλανόλευκα, με την Ελλάδα να είναι η μόνη χώρα που εκπροσωπείται στα ημιτελικά, τόσο του απλού ανδρών όσο και του απλού γυναικών. Μετά τον Στέφανο Τσιτσιπά, ήρθε η σειρά της Μαρίας Σάκκαρη να… τραβήξει τα φώτα.\nΗ Ελληνίδα πρωταθλήτρια νίκησε με 2-0 την Ίγκα Σφιόντεκ και πέρασε για πρώτη φορά στην καριέρα της σε ημιτελικά Grand Slam.\n15 Ιουνίου, 2021 vasilis mpakoulis


Ο Παναθηναϊκός θα βγει στο ΟΑΚΑ χωρίς φόβο και με διάθεση να πιέσει την ΑΕΚ από το πρώτο λεπτό '); });\nΚΩΣΤΑΣ ΓΟΥΛΗΣ 05.12.2021 | 12:58\nΤο "πράσινο" πλάνο ενόψει του αθηναϊκού ντέρμπι με την ΑΕΚ στο ΟΑΚΑ, το συντονισμένο πρέσινγκ και οι τρεις αλλαγές στην ενδεκάδα που ετοιμάζει ο Ιβάν Γιοβάνοβιτς.\nΕτούτη τη φορά, λίγο πριν από το μεγάλο ματς με την ΑΕΚ στο Ολυμπιακό Στάδιο για την 12η αγωνιστική της Super League Interwetten (19:30, COSMOTE SPORT 1 HD, LIVE από το SPORT24 με ηχητική περιγραφή από το ΟΑΚΑ), ο Παναθηναϊκός δείχνει πιο έτοιμος και με σαφώς καλύτερο και πιο ξεκάθαρο αγωνιστικό προσανατολισμό για να μπει σε διαδικασία ενός ντέρμπι.\nΜε τον Άρη ψαχνόταν ακόμα κι αδίκησε τον εαυτό του. Με τον Ολυμπιακό στο Φάληρο δεν ήταν ακόμη έτοιμος για να διεκδικήσει κάτι περισσότερο από την ισοπαλία. Με τον δε ΠΑΟΚ ήταν πολύ πιο ανταγωνιστικός, έχασε την ευκαιρία να ανατρέψει το σκορ κι εντέλει πληγώθηκε στο φινάλε απ’ το λάθος διάβασμα της αντίπαλης παρουσίας τεσσάρων χαφ κι από τις λεπτομέρειες του αγώνα που δεν ήταν με το μέρος του.\nΑπόψε οι "πράσινοι" έχουν την ευκαιρία κόντρα στην ΑΕΚ να παρουσιάσουν στο ΟΑΚΑ μία πολύ πιο "κανονική" version της ομάδας που έχει στο μυαλό του απ' τις αρχές του περασμένου καλοκαιριού ο Ιβάν Γιοβάνοβιτς. Το timing είναι ούτως ή άλλως καλό για το "τριφύλλι" που έρχεται από τρεις σερί νίκες (για πρώτη φορά μέσα στην εφετινή σεζόν) και ψάχνει ένα μεγάλο αποτέλεσμα και την αγωνιστική επιβεβαίωση πως μπορεί να αρχίσει να κοιτάει και πιο ψηλά στο βαθμολογικό πίνακα.\nΟ Παναθηναϊκός θα πάει να παίξει χωρίς τον παραμικρό φόβο στο Ολυμπιακό Στάδιο. Με προφανή σεβασμό στην ΑΕΚ, αλλά δίχως φόβο, απέναντι σε έναν αντίπαλο τον οποίο (αν και φέτος έχει ανεβάσει το επίπεδό του μεσοεπιθετικά) έχει νικήσει αρκετές φορές τόσο εντός, όσο κι εκτός έδρας τα τελευταία χρόνια. Το δε περσινό αντίστοιχο ντέρμπι (ακριβώς πριν ένα χρόνο παρά μία μέρα) είναι ένας "οδηγός" όλων όσων χρειάζεται να κάνει κι απόψε ο Παναθηναϊκός για να φύγει αλώβητος από την έδρα των "κιτρινόμαυρων".\nΟι "πράσινοι" θα βγουν στο γήπεδο με διάθεση να πιέσουν ψηλά από το πρώτο λεπτό -έχοντας ανεβάσει τα επίπεδα του συντονισμένου πρέσινγκ τους στα τρία τελευταία παιχνίδια- επιδιώκοντας να εκμεταλλευτούν όλες τις αμυντικές αδυναμίες της ΑΕΚ και τα δεδομένα "θέματα" που βγάζει όταν πιεστεί αποτελεσματικά η πρώτη πάσα της.\nΠαράλληλα, έχουν δοθεί ξεχωριστές οδηγίες απ’ τον Σέρβο τεχνικό και το επιτελείο του στα απαιτούμενα ντουμπλαρίσματα των ακραίων πάνω στους Τσούμπερ και Λιβάι Γκαρσία και στο κάθετο παιχνίδι προς τον Αραούχο προκειμένου να ελαχιστοποιηθούν οι κίνδυνοι πέριξ της περιοχής του Αλμπέρτο Μπρινιόλι.\nΟι τρεις αλλαγές στην ενδεκάδα\nΟ Ιταλός γκολκίπερ θα είναι η πρώτη από τις συνολικά τρεις αλλαγές του Γιοβάνοβιτς στην "πράσινη" ενδεκάδα σε σχέση με το προ τετραημέρου πρώτο παιχνίδι Κυπέλλου με το Βόλο στη Λεωφόρο. Ο Ρούμπεν Πέρεθ θα επιστρέψει στη μεσαία γραμμή (αντί του Μαουρίσιο, με τον Σωτήρη Αλεξανδρόπουλο να "ανεβαίνει" στο "8"), ενώ στα "φτερά" της επίθεσης αναμένεται να επανέλθει ο Χατζηγιοβάνης αντί του Αϊτόρ.\nΟι υπόλοιποι οκτώ θα διατηρήσουν τις θέσεις τους στην "πράσινη" ενδεκάδα.\nΣτην άμυνα η τετράδα θα αποτελείται ξανά απ’ τους Γιάννη Κώτσιρα, Χουάνκαρ στα άκρα και Φραν Βέλεθ, Ζβόνιμιρ Σάρλια στο κέντρο της άμυνας, ενώ ο Βιγιαφάνιες θα έχει αυτό το σύνθετο ρόλο (κάτι ενδιάμεσο σε "8" και "10"), όντας το στήριγμα του προωθημένου Φεντερίκο Μακέντα. Στο δεξιό άκρο της επίθεσης, ο Σεμπαστιάν Παλάσιος (που έκανε το πιο "γεμάτο" παιχνίδι του κόντρα στο Βόλο) θα παραμείνει βασικός, με τον Βιτάλ να έρχεται ξανά ως επιλογή απ' τον πάγκο. Γενικά οι επιλογές του Γιοβάνοβιτς από τον πάγκο θα είναι πολύ περισσότερες αυτή τη φορά, καθώς επανήλθαν στην αποστολή του Παναθηναϊκού έπειτα από δύο αγώνες και οι Καρλίτος Λόπεθ και Ραμόν Πασκάλ Λούντκβιστ, που ξεπέρασαν τους μικροτραυματισμούς τους.\nΕκτός έμειναν οι Δημήτρης Κουρμπέλης, Αχιλλέας Πούγγουρας, Γιασίν Αγιούμπ, οι Μπαρτ Σένκεφελντ και Ηλίας Χατζηθεοδωρίδης που αγωνίστηκαν το Σάββατο (04/12) στην Κρήτη με τον Παναθηναϊκό Β’ κόντρα στον Εργοτέλη κι ο ανέτοιμος Ιωαννίδης.\nΘα έχει προηγηθεί η ηχητική περιγραφή του μεγάλο αγώνα.


Χάος προκάλεσε ένας μεθυσμένος οδηγός φορτηγού στη Γερμανία, πέφτοντας πάνω σε συνολικά 31 αυτοκίνητα, κάποια από τα οποία τυλίχθηκαν στις φλόγες.\nΤο περιστατικό συνέβη στην πόλη Φουρτ, κοντά στη Νυρεμβέργη.\nΟ 50χρονος Τούρκος οδηγός του φορτηγού αρχικά πέρασε με κόκκινο ένα φανάρι, με αποτέλεσμα να συγκρουστεί με αυτοκίνητο που περνούσε από τη διασταύρωση, αλλά δεν σταμάτησε.\nΛίγο αργότερα έπεσε πάνω σε πολλά παρκαρισμένα αυτοκίνητα σπρώχνοντάς τα, κάποια από αυτά πάνω στους τοίχους κτιρίων.\nΑπό τις συγκρούσεις αρκετά αυτοκίνητα, η πρόσοψη ενός σπιτιού και το φορτηγό του τυλίχθηκαν στις φλόγες. Το σπίτι εκκενώθηκε.\nΟ οδηγός του φορτηγού συνελήφθη και αλκοτέστ αποκάλυψε ότι το επίπεδο αλκοόλ στον οργανισμό του ήταν πολύ πάνω από το όριο.\nΟ ίδιος, ο οδηγός του πρώτου αυτοκινήτου με το οποίο συγκρούστηκε και ένας περαστικός τραυματίστηκαν ελαφρά.


Τσίπρας: Σε νευρική κρίση η Ευρώπη – Πιτέλα: Να μην... - Star.gr\nΠΟΛΙΤΙΚΗ - ΟΙΚΟΝΟΜΙΑ Παρασκευή, 26 Φεβρουαρίου 2016, 18:45\nΤσίπρας: Σε νευρική κρίση η Ευρώπη – Πιτέλα: Να μην αφήσουμε την Ελλάδα μόνη\n«Υπάρχουν δύο στρατόπεδα στην Ευρώπη, κάποιοι επιθυμούν τη διάλυσή της» είπε ο πρωθυπουργός\n«Οι πρόσφυγες βλέπουν μία Ευρώπη σε νευρική κρίση, που κλείνει σύνορα, μία μισαλλόδοξη ρητορεία από ακροδεξιές δυνάμεις». Αυτό τόνισε ο πρωθυπουργός Αλέξης Τσίπρας, κατά τη διάρκεια της κοινής συνέντευξης Τύπου, που παραχώρησε με τον επικεφαλής της ομάδας των Σοσιαλιστών και Δημοκρατών του Ευρωπαϊκού Κοινοβουλίου, Τζιάνι Πιτέλα.\n«Θα διεκδικήσουμε να μοιραστούμε όλα τα κράτη μέλη την ευθύνη σε μία κρίση που μας υπερβ��ίνει» υπογράμμισε ο Πρωθυπουργός.\n«Χρειάζεται να επανιδρύσουμε την Ευρώπη στη βάση των αρχών του ανθρωπισμού και της αλληλεγγύης. Οι μονομερείς πρωτοβουλίες και οι παραβιάσεις του ευρωπαϊκού κεκτημένου υποσκάπτουν τα θεμέλια της ευρωπαϊκής ενοποίησης. Η αλληλεγγύη στην Ευρώπη δεν μπορεί να σταματά, όταν βρισκόμαστε μπροστά από κρίσιμες αναμετρήσεις» τόνισε ο κ.Τσίπρας.\nΟ κ.Τσίπρας χαρακτήρισε αναγκαία τη συσπείρωση των «προοδευτικών δυνάμεων», ενώ υπογράμμισε ότι ο λόγος που η ακροδεξιά ρητορεία βρίσκει έδαφος είναι οι πολιτικές λιτότητας. «Χρειάζεται η Ευρώπη να αλλάξει πορεία και να αλλάξουν οι συσχετισμοί», πρόσθεσε.\nΟ Πρωθυπουργός έκανε λόγο για τριπλή κρίση σε οικονομία, προσφυγικό, ασφάλεια και στάθηκε στις ανθρωπιστικές διαστάσεις του προσφυγικού ζητήματος.\nΟ κ.Τσίπρας χαρακτήρισε «φίλο» της Ελλάδας τον κ.Πιτέλα.\n«Θα διεκδικήσουμε ευρωπαϊκές αποφάσεις. Ή όλοι μαζί θα τα καταφέρουμε ή όλοι μαζί θα αποτύχουμε» υπογράμμισε ο πρωθυπουργός, καλώντας όλα τα κράτη να σεβαστούν τους κανόνες, όπως κάνει η Ελλάδα.\n«Πιστεύω ότι δεν θα χρειαστούν μονομερείς κινήσεις....Ελπίζω πως μέχρι τη Σύνοδο της 6ης Μαρτίου θα έχει αντιμετωπιστεί η διαρκής διόγκωση του προσφυγικού προβλήματος. Είναι αδιανόητο οι χώρες που δεν έχουν υποδεχτεί ούτε έναν πρόσφυγα, να κουνούν το δάχτυλο στην Ελλάδα που σήκωσε τόσο μεγάλο βάρος» είπε σε άλλο σημείο ο πρωθυπουργός, απαντώντας σε ερώτηση δημοσιογράφου.\nΟ κ.Τσίπρας είπε ότι αν πραγματικά θέλουμε να αντιμετωπίσουμε τις ροές, είναι ανάγκη να αντιμετωπίσουμε τους διακινητές στα τουρκικά παράλια.\nΤσίπρας: Υπάρχουν δύο στρατόπεδα στην Ευρώπη, κάποιοι επιθυμούν τη διάλυσή της\nΟ πρωθυπουργός τόνισε πως οι αντιπαραθέσεις στην Ευρώπη δεν είναι γεωγραφικού χαρακτήρα αλλά πολιτικές και επισήμανε πως η Ελλάδα και η Ιταλία έχουν κοινές θέσεις και κοινές αγωνίες για διάφορα ζητήματα.\nΟ κ. Τσίπρας χαρακτήρισε κοινό όραμα για την ευρωπαϊκή ολοκλήρωση τη δίκαιη κατανομή των βαρών, ενώ εξέφρασε την πεποίθηση ότι θα υπάρξει καλή συνεργασία στη Σύνοδο Κορυφής.\n«Βρισκόμαστε σε πολύ κρίσιμο σημείο» υποστήριξε ο πρωθυπουργός, ο οποίος είπε πως υπάρχουν δύο στρατόπεδα για το μέλλον της Ευρώπης: «Είναι αυτοί που θέλουν την ευρωπαϊκή συνέχεια και αυτοί που θέλουν τη διάσπαση της Ευρώπης».\nΜάλιστα, στηλίτευσε τη στάση κάποιων χωρών που λένε πως «εφόσον το πρόβλημα δεν είναι στην αυλή μας, λύστε το μόνοι σας» και πρόσθεσε πως αυτές οι συμπεριφορές «βρίσκονται σε απόλυτη αντίθεση με τον πυρήνα της λογικής της ΕΕ και δείχνουν μια στάση βαθιά αντιευρωπαϊκή».\nΟ ίδιος, τόνισε ότι η Ευρώπη πλέον είναι αντιμέτωπη με τρεις κρίσεις, «την οικονομική, την προσφυγική και την κρίση ασφάλειας», λέγοντας πως αν είναι δύσκολο «να κρατήσει κανείς δύο καρπούζια κάτω από μία μασχάλη, τότε είναι ακόμη δυσκολότερο να κρατήσει τρία».\n«Όλοι έχουμε γίνει σοφότεροι από τις αδυναμίες στην έλλειψη αλληλεγγύης» κατέληξε ο πρωθυπουργός, επισημαίνοντας ότι χρειάζεται τώρα «να διαχειριστούμε τις παράλληλες κρίσεις που σήμερα βιώνουμε».\nΠιτέλα: Δεν πρέπει να αφήσουμε μόνη της την Ελλάδα\nΟ κ.Πιτέλα από την πλευρά του εξέφρασε την ανάγκη η Ελλάδα να μην αφεθεί μόνη της ,στην προσπάθεια να αντιμετωπίσει το προσφυγικό και την οικονομική κρίση.\nΑναγνώρισε ότι η Ελλάδα σηκώνει μεγάλο βάρος στο προσφυγικό, ενώ επεσήμανε ότι οι πολίτες της Μυτιλήνης αξίζουν το βραβείο Νόμπελ.\n«Τώρα είναι η ώρα της Ε.Ε. να κάνει το καθήκον της» τόνισε, επισημαίνοντας τις τρεις αρχές οι οποίες, όπως είπε, πρέπει να εφαρμόζονται από όλους:\n-Καταμερισμός του βάρους και των υποχρεώσεων\n-Σεβασμός των κανόνων\nΟ επικεφαλής της Ομάδας των Σοσιαλιστών και Δημοκρατών του Ευρωπαϊκού Κοινοβουλίου στάθηκε στη σημασία του να εφαρμόζονται οι αποφάσεις αλλά και στον ρόλο του Ευρωκοινοβουλίου για να πείσει και τα 28 κράτη-μέλη πως πρέπει να εφαρμόζου�� τα συμφωνηθέντα.\n«Η Ευρώπη χάνει την αξιοπιστία της όταν κάτι που αποφασίζεται, παραμένει στο τραπέζι και δεν εφαρμόζεται» τόνισε, επισημαίνοντας πως δεν πρέπει να νικήσουν οι ξενόφοβοι και πως οι πολίτες πρέπει να εμποδίσουν όσους δουλεύουν εναντίον τους.


ΤΕΛΕΤΗ ΕΠΙΣΗΜΗΣ ΟΝΟΜΑΤΟΔΟΣΙΑΣ ΠΛΑΤΕΙΑΣ ΜΙΚΡΑΣΙΑΤΩΝ – ΧΑΙΡΕΤΙΣΜΟΣ ΔΗΜΑΡΧΟΥ – energinews.gr\nΤΕΛΕΤΗ ΕΠΙΣΗΜΗΣ ΟΝΟΜΑΤΟΔΟΣΙΑΣ ΠΛΑΤΕΙΑΣ ΜΙΚΡΑΣΙΑΤΩΝ – ΧΑΙΡΕΤΙΣΜΟΣ ΔΗΜΑΡΧΟΥ\nΠραγματοποιήθηκε το βράδυ της Τετάρτης 21.08.2019, παρουσία του Σεβασμιότατου Μητροπολίτη Ιεραπύτνης και Σητείας κ. Κυρίλλου, του Δημάρχου Ιεράπετρας κ. Θεοδοσίου Καλαντζάκη, του Συλλόγου Μικρασιατών Ιεράπετρας και πλήθος κόσμου η τελετή για την επίσημη ονοματοδοσία της πλατείας στην περιοχή Τζιβέρι σε «Πλατεία Μικρασιατών».\nΗ τελετή συνδιοργανώθηκε από τον Δήμο Ιεράπετρας και το Σύλλογο Μικρασιατών Ιεράπετρας και πλαισιώθηκε από τα παραδοσιακά τραγούδια της χορωδίας του Συλλόγου και της χορωδίας του Μεγάλου Κάστρου Ηρακλείου καθώς και από παραδοσιακά χορευτικά δρώμενα.\nΟ Δήμαρχος Ιεράπετρας απευθύνθηκε στους παρευρισκόμενους με τον εξής χαιρετισμό:\nΚαταρχήν θα ήθελα να ευχαριστήσω το Σεβασμιώτατο Μητροπολίτη Ιεραπύτνης και Σητείας για την παρουσία του, το Διοικητικό Συμβούλιο του Συλλόγου Μικρασιατών Ιεράπετρας και ιδιαίτερα την Πρόεδρο κ. Ευτυχία Μαρινάκη για τη συνεργασία όλα αυτά τα χρόνια καθώς και όλους εσάς που μας κάνετε απόψε την τιμή να βρίσκεστε εδώ, στην τελετή επίσημης ονοματοδοσίας της Πλατείας Μικρασιατών του Δήμου Ιεράπετρας.\nΣτις πόλεις και τα χωριά της Μικράς Ασίας, οι Έλληνες μεγαλουργούσαν και ο Ελληνισμός ανθούσε.\nΤεράστια οικονομική δύναμη και ισχύς που συμβάδιζε με εξαιρετική πνευματική άνθηση, καλλιτεχνική δημιουργία και εθνική συνείδηση.\nΣτη Σμύρνη λειτουργούσαν πάνω από 90 σχολεία με 14.000 μαθητές. Υπήρχαν βιβλιοθήκες, θέατρα, κινηματογράφοι, όπερα, εκδίδονταν εφημερίδες, λογοτεχνήματα και περιοδικά και ήταν ένα από τα σπουδαιότερα εμπορικά και πολιτιστικά κέντρα της Μεσογείου.\nΤα ακούσαμε από τις αφηγήσεις των παππούδων σας, που γεννήθηκαν σε κείνη την ιερή γη. Κάναμε τις ιστορίες τους κτήμα μας και ονειρευτήκαμε τις άγνωστες πατρίδες, τους τόπους αυτούς με την ξεχωριστή ομορφιά.\nΚαι καλούμαστε τώρα εμείς να μεταλαμπαδεύουμε στα παιδιά και στα εγγόνια μας τις μνήμες των προγόνων μας και να γίνουμε ο συνδετικός κρίκος της ιστορίας και των παραδόσεων.\nΓιατί μπορεί η Σμύρνη να κάηκε, αλλά η ιστορία και το μεγαλείο της παραμένουν ζωντανά και μας κάνουν περήφανους.\nΌλοι οι διωχθέντες κατατρεγμένοι αρχοντάνθρωποι έσπειραν απλόχερα τον εσωτερικό τους πλούτο, φύλαξαν την πίστη τους, μετέφεραν τον πολιτισμό τους, εδώ, σε όλη την Ιεράπετρα και σε κάθε τόπο που τους φιλοξένησε. Δούλεψαν σκληρά, στάθηκαν όρθιοι, έχτισαν ζωές με επιμονή και υπερηφάνεια.\nΟφείλουμε λοιπόν, έχοντας ιερό καθήκον και υποχρέωση, να διατηρήσουμε ακέραια όσα αυτοί οι άνθρωποι διαφύλαξαν και μας παρέδωσαν. Να κρατήσουμε ζωντανές τις μνήμες και τις παραδόσεις και να τις κληροδοτήσουμε στις επόμενες γενιές ώστε οι πατρίδες των προγόνων μας να μείνουν πάντα αλησμόνητες.\nΚαι η λαμπρή απόδειξη ότι η φλόγα μένει ζωντανή είστε όλοι εσείς που βρίσκεστε απόψε εδώ, που παρά την απαιτητική σας καθημερινότητα διατηρείτε συλλόγους, δεν ξεχνάτε τις επετείους και αναβιώνετε τα ήθη και τα έθιμα.\nΣας συγχαίρω και εύχομαι να συνεχίσετε το έργο σας ώστε οι επόμενες γενιές να μπορούν να στρέψουν το κεφάλι προς τα πίσω και να αντλήσουν δύναμη από το φως του παρελθόντος για να αντιμετωπίσουν το σήμερα και το αύριο.\nΟ Δήμος Ιεράπετρας ήταν πάντα στο πλευρό των Μικρασιατών προσπαθώντας ενεργά να στηρίξει τις πρωτοβουλίες και τη δράση τους. Σε συνέχεια αυτής της προσπάθειας αποφασίσαμε ομόφωνα στο Δημοτικό Συμβούλιο την ονοματοδοσία αυτής της πλατείας. Η επιλογή του σημείου ήταν σκόπιμη καθώς η περιοχή που βρισκόμαστε, η περιοχή “Τζιβέρι”, είναι το πρώτο σημείο όπου εγκαταστάθηκαν οι Μικρασιάτες που έφτασαν εδώ μετά τη Μικρασιατική καταστροφή.\nΕίναι ένας χώρος κατάλληλα διαμορφωμένος για εκδηλώσεις, παρουσιάσεις, συναντήσεις, ένας χώρος με ταυτότητα, ένας χώρος που πλέον θα φέρει το όνομα «Πλατεία Μικρασιατών».\nΑκολουθεί και η τοποθέτηση ενός μαρμάρινου μνημείου που θα κρατάει σε εγρήγορση τη μνήμη κάθε περαστικού για την ιστορικότητα του σημείου και το μεγαλείο του Μικρασιάτικου Ελληνισμού.\nΝα είστε πάντα καλά και σας ευχαριστώ που στηρίζετε τέτοιες προσπάθειες που κρατάνε ζωντανή την ιστορία μας.\nΣε επίπεδα ρεκόρ κινούνται και σήμερα οι νοσηλείες στην κλινική Covid του Νοσοκομείου Ιεράπετρας το οποίο εδώ και μέρες φιλοξενεί...\nΗ «Ελπίδα» έφυγε, ο χειμώνας παραμένει και αρκετοί είναι οι αγρότες από την περιοχή της Ιεράπετρας που το τελευταίο διήμερο...\nΈλεγχοι ταχείας ανίχνευσης αντιγόνου Covid-19 (rapid test) σε πεζούς θα πραγματοποιηθούν την Παρασκευή 28/1/2022 από κλιμάκια του ΕΟΔΥ στην Ιεράπετρα....\nPrevious post:Μητσοτάκης: Την πλήρη κατάργηση των capital controls ανακοίνωσε ο πρωθυπουργός\nNext post:Πανελλήνιες 2019: Αυτές είναι οι βάσεις


Μενίδι: Ανέβασαν το βίντεο στο διαδίκτυο οι «πιστολέρο» με τον… θρόνο του Εσκομπάρ - Στη Φόρα\nΑρχική Ελλάδα Μενίδι: Ανέβασαν το βίντεο στο διαδίκτυο οι «πιστολέρο» με τον… θρόνο του...\nΜενίδι: Ανέβασαν το βίντεο στο διαδίκτυο οι «πιστολέρο» με τον… θρόνο του Εσκομπάρ\nΒίντεο ντοκουμέντο με τους άσκοπους πυροβολισμούς στη Δυτική Αττική που οδήγησαν στη σύλληψη δύο νεαρών πιστολέρο, οι οποίοι στη συνέχεια ανέβαζαν στο διαδίκτυο τις παράνομες ενέργειες τους, φέρνει στο φως η ΕΡΤ και ο Γιώργος Γεραφέντης.\nΤο μοιραίο λάθος των δύο πιστολέρο ήταν πως ανέβαζαν το οπτικό υλικό με τους άσκοπους πυροβολισμούς, στα Μέσα Κοινωνικής Δικτύωσης. Οι αστυνομικοί βρήκαν τα βίντεο στο διαδίκτυο και αφού ταυτοποίησαν τους δράστες, έκαναν έρευνες στα σπίτια τους στο Ζεφύρι και τα Άνω- Λιόσια.\nΣυνελήφθησαν οι δυο νεαροί, και στην κατοχή τους βρέθηκαν δύο πιστόλια, μια κλεμμένη καραμπίνα και ποσότητες ναρκωτικών. Μάλιστα στα Άνω- Λιόσια , ένας από τους κατηγορούμενους είχε επίχρυση πολυθρόνα με τον αρχιβαρώνο Πάμπλο Εσκομπάρ στην πλάτη της.\nΤο ίδιο πρόσωπο σύμφωνα με αστυνομικές πηγές είχε συλληφθεί και πάλι το 2017 για συμμετοχή σε κύκλωμα διακίνησης ναρκωτικών. Αυτό που είχε κάνει τότε εντύπωση στους αστυνομικούς ήταν ότι ο κατηγορούμενος με την βοήθεια ασανσέρ πάρκαρε το πανάκριβο αυτοκίνητό του στο σαλόνι του σπιτιού του.\nΠροηγούμενο άρθροΒουλή: Συζητήσεις για επέκταση χωρικών υδάτων στο Ιόνιο και για την προμήθεια των Rafale\nΕπόμενο άρθροΠολιτική κρίση στα Κατεχόμενα – Δεν κατάφεραν να εκλέξουν «πρόεδρο» της «βουλής»\nΜ. Θεμιστοκλέους: Ανοίγει αύριο η πλατφόρμα των 80 έως 84 ετών...


Ποιοι «ερυθρόλευκοι» είναι οι επόμενοι στην λίστα των υπό αποχώρηση – G-Point\nΟι Μποτία και Μιραλάς αποτελούν και τυπικά παρελθόν από την ΠΑΕ Ολυμπιακός. Στην λίστα των… φευγάτων όμως είναι αρκετοί ακόμα από τους παίκτες που ήταν κάποτε λεγόμενοι βασικοί ή ακόμα και εκείνους που βρισκόταν σε δεύτερο πλάνο.\nΑπό τα πιο… βαριά χαρτιά και προφανώς δεν αναφερόμαστε σε περιπτώσεις πωλήσεων οι Πάρντο, Τζούρτζεβιτς (σ.σ. που στην Σερβία επιμένουν για τον δανεισμό του στην Παρτιζάν), Ζιλέ και ακόμα και ο Ρομαό βρίσκονται σε ιδιαίτερα δύσκολη θέση.\nΑπό τους παίκτες με πιο μικρό χρόνο συμμετοχής ο Ίβουσιτς με τον Ιγκόρ Σίλβα δύσκολα θα βρουν χώρο και του χρόνου στο ρόστερ. Αβεβαιότητα υπάρχει ακόμα και για τους Προτό, Ένγκελς και Μάριν ενώ ως γνωστόν εκτός των πλάνων της πρώτης ομάδας έχουν τεθεί καιρό τώρα οι Σεμπά και Οφόε.\nΕπίσης σε αυτό το σημείο να τονιστεί ότι υπάρχουν και αρκετοί δανεικοί που δύσκολα θα γυρίσουν (σ.σ. όπως ο Βούκοβιτς που φαίνεται να τον θέλει ξανά και ο Ερ. Αστέρας). Ακόμα και περιπτώσεις που μπορεί να αξιολογηθούν ξανά πριν τις τελευταίες αποφάσεις όπως οι Ταχτσίδης και Αντρέ Μαρτίνς.\nTo μήνυμα δια μικροφώνου του αρχηγού Σάκοτα μετά το τέλος του αγώνα


Δοκιμάσαμε τον Robokiller και εδώ μας άρεσε και δεν μας άρεσε - Τροποσ Ζωησ | Οκτώβριος 2021\nΔοκίμασα τον Robokiller. Εδώ τι μας άρεσε και δεν μου άρεσε\nΕίναι μια τρέχουσα διατριβή εδώ στην αίθουσα σύνταξης κάθε φορά που βάζουμε το 'robocall' σε έναν τίτλο, είναι σίγουρο ότι θα είναι μια ιστορία με το ποντίκι. Ναι, αστείο για αυτό, αλλά γνωρίζουμε επίσης ότι το γεγονός ότι οι ιστορίες robocall μας παράγουν πολλή κίνηση στο διαδίκτυο μας λέει πόσο όλοι τους μισούμε όλοι.\nΣας είπαμε πώς οι κυτταρικοί μεταφορείς παρέχουν στους πελάτες δωρεάν ή φτηνές λύσεις για να σταματήσουν τις ανεπιθύμητες τηλεματικές κλήσεις. Υπάρχει η ιστορία που έκανε πρωτοσέλιδα για το κλείσιμο των τεσσάρων μεγάλων παράνομων επιχειρήσεων ρομποκάρισμα του FTC. Και ψάχνουμε πάντα για τρόπους που μπορείτε να σταματήσετε robocalls στις έξυπνες συσκευές σας.\nΣε αυτή τη θέση, εξετάζουμε μια εφαρμογή για robocalls. Το έχω δοκιμάσει στο iPhone μου για 30 ημέρες και είμαι 50-50 για το αν θα το συνιστούσα. Υπήρχαν πράγματα που μου άρεσαν και πράγματα που σκέφτηκα ότι θα μπορούσαν να είναι καλύτερα. Ας ξεκινήσουμε με το καλό.\nΑυτό που μας άρεσε για την εφαρμογή blocking robocall\n7-ημέρες δωρεάν δοκιμή του RoboKiller\nΠροσφέρει μια δωρεάν δοκιμή 7 ημερών, η οποία ήταν μεγάλη, αλλά με ειρωνεία δεν έλαβα ούτε ένα robocall την πρώτη εβδομάδα. Σοβαρά - δεν έκανε τίποτα την πρώτη εβδομάδα. Έτσι, ξεπήδησα για την πληρωμένη έκδοση, επιλέγοντας το μηνιαίο επιτόκιο των 3,99 δολαρίων το μήνα, επειδή δεν ήθελα να δεσμευτώ για ένα ολόκληρο έτος ($ 29,99) χωρίς να είμαι σίγουρος ότι θα λειτουργήσει. Ναι, ο RoboKiller έχει πολλές θετικές κριτικές στο κατάστημα app της Apple, αλλά είμαι πάντα σκεπτικός μέχρι να το δοκιμάσω ο ίδιος.\nΗ εγκατάσταση της εφαρμογής είναι εύκολη\nΟι εφαρμογές πάντοτε λένε ότι είναι εύκολο να εγκατασταθούν και το RoboKiller είναι πραγματικά. Το έχω ρυθμίσει στο iPhone 7 μου (ξέρω, ξέρω, είναι σχεδόν δεινόσαυρος, αλλά δεν έχω ακόμη βρει έναν λόγο να αλλάξω XS, XS Max ή XR.). Το RoboKiller είναι διαθέσιμο για κινητά τηλέφωνα με Android μέσω του Google Play Store και η ρύθμιση είναι εξίσου εύκολη.\nΓια να ενεργοποιήσετε τη λειτουργία αποκλεισμού κλήσεων, θα πρέπει να μεταβείτε στις ρυθμίσεις του τηλεφώνου σας. Για iPhones, πατήστε το εικονίδιο Ρυθμίσεις και ακολουθήστε τις οδηγίες από το RoboKiller για να επιτρέψετε στην εφαρμογή να παρακολουθεί τις κλήσεις.\nΜόλις επιτρέψετε στο smartphone σας να συνεργαστεί με το RoboKiller, μπορείτε να εισέλθετε και να το διαμορφώσετε έτσι ώστε να λειτουργεί όπως εσείς θέλετε. Μέσα στην εφαρμογή, πατήστε το εικονίδιο ρυθμίσεων και από εκεί μπορείτε:\nΕνεργοποίηση / απενεργοποίηση ειδοποιήσεων για αποκλεισμένες και αναπάντητες κλήσεις\nΠαύση αποκλεισμού κλήσεων (αν περιμένετε μια κλήση από κάποιον που πιστεύετε ότι ο RoboKiller μπορεί να εκτρέψει)\nΣύρετε προς τα αριστερά για να αναφέρετε robocalls και μηνύματα κειμένου spam\nΣημαντική ρύθμιση στο RoboKiller: αγγίξτε το εικονίδιο κλικ / επιτεύγματος και, στη συνέχεια, επιλέξτε την καρτέλα Allow. Βεβαιωθείτε ότι έχετε ελέγξει τις 'επαφές μου' εδώ. διαφορετικά, οι φίλοι σας, η οικογένειά σας και οι συνεργάτες σας ενδέχεται να λάβουν απαντήσεις όταν σας καλούν - μέχρι να τους επισημάνετε ασφαλείς.\nΈχω επιτρέψει στο RoboKiller να μου στείλει προειδοποιήσεις όταν συλλαμβάνει spammy κλήσεις. Σε αυτό το screenshot παρακάτω, έπιασαν ένα robocall ασφάλισης υγείας. Αν είναι ένας αριθμός που αναγνωρίζετε ή θέλετε να ξεμπλοκάρετε, μπορείτε να κάνετε κλικ στο κουμπί 'επιτρέψτε'.\nΌταν κάνετε κλικ στην επιλογή 'μπλοκ', η εφαρμογή ζητά πληροφορίες, ώστε να μπορεί να ενημερώνει τη βάση δεδομένων των αναφερόμενων κλήσεων. Αυτό είναι λίγο συγκεχυμένο, διότι αν δεν υπήρχε καταγεγραμμένη κλήση και δεν απαντήσατε, δεν γνωρίζετε πραγματικά.\nΑν ο RoboKiller χάσει μια κλήση και έχετε επιτρέψει στο τηλέφωνό σας να αναφέρει κλήσεις στην εφαρμογή (ρυθμιζόμενες στις Ρυθμίσεις> Phone> Blocking & Identification), μπορείτε να μεταβείτε στις πρόσφατες κλήσεις σας, να σύρετε προς τα αριστερά και να αναφέρετε την κλήση στο RoboKiller. Για να προβάλετε τη δεσμευμένη λίστα σας, πατήστε στο εικονίδιο block / allow στο κάτω μέρος της οθόνης και επιλέξτε την καρτέλα block. Θα φανεί κάτι τέτοιο:\nΠαρακολουθήστε τη δραστηριότητά σας από την αρχική οθόνη. Το εικονίδιο 'πρόσφατες' στην αρχική οθόνη θα σας μεταφέρει σε όλες τις κλήσεις που έχει υποκλέψει, μπλοκαριστεί και καταγράψει η RoboKiller. Παρακάτω θα δείτε τρεις κλήσεις που καταγράφηκε από τον RoboKiller. Το πρώτο μπλοκάρεται, και το δεύτερο και το τρίτο ήταν κλήσεις που μου έλειπε. Καλέστε στις 4 Μαρτίου στις 5:37 μ.μ. ήταν μια junk κλήση, αλλά η κλήση στις 10:44 π.μ. την ίδια ημέρα ήταν ο οδοντίατρός μου. Έβγαλα αριστερά και είπα στον RoboKiller να τους επιτρέψει να περάσουν.\nΑπάντηση bots μας έκανε να γελάμε\nΟι απαντήσεις bots είναι εξερχόμενες εγγραφές που απαντούν στο τηλέφωνο για εσάς. Ο καλύτερος τρόπος να τους εξηγήσετε είναι να μοιραστείτε μαζί σας ένα απόσπασμα από τηλεμεταστήματα που ο RoboKiller παρέλαβε στο τηλέφωνό μου. Μπορείτε να δημιουργήσετε το δικό σας bot απάντηση ή μπορείτε να χρησιμοποιήσετε τα πολλά bots απάντησης που συνοδεύουν την εφαρμογή. Επιλέξαμε το 'Τυχαίο' bot απάντηση. Μπορείτε να διαλέξετε από τα bots απάντησης τίτλους όπως 'Morgan Freeman impersonator', 'Spoiled Child', 'Nonsense', και ένας που ονομάζεται 'Default Bot Bot', ο οποίος επιτρέπει στους καλούντες να γνωρίζουν ότι η κλήση τους έχει απαντηθεί από μια εφαρμογή και έχει μπλοκαριστεί.\nΑυτός ο φτωχός παίρνει punked από το bot μου\nΣε αυτόν τον ήχο παρακάτω θα ακούσετε έναν τύπο από την MPT Research που προσπαθεί να πάρει λίγα λεπτά από το χρόνο μου για να απαντήσει σε ερωτήσεις έρευνας. Η άλλη φωνή στη γραμμή είναι η απάντηση bot. Ναι, αισθάνομαι κάπως άσχημα επειδή, φυσικά, ο Timothy προσπαθούσε μόνο να κάνει τη δουλειά του. Αλλά για να είμαι δίκαιος, έτσι και εγώ, και είμαι κουρασμένος να λαμβάνω αυτές τις κλήσεις ασφάλισης υγείας. Θα προτιμούσα να σπαταλάω 1:22 τον χρόνο του Τιμόθεου από το δικό μου.\nΈχετε δει εισερχόμενες κλήσεις από αριθμούς τηλεφώνου παρόμοιους με τους δικούς σας; Αυτό είναι ένα ψυχολογικό τέχνασμα telemarketers χρήση για να προσπαθήσει να σας εξαπατήσει. Αν υπολογίσετε ότι ο αριθμός σας φαίνεται οικείος, θα έχετε περισσότερες πιθανότητες να απαντήσετε στην κλήση. Το RoboKiller διαθέτει ένα χαρακτηριστικό που ονομάζεται 'Blocking Spoof Blocking', το οποίο παρακολουθεί τους αριθμούς τηλεφώνου που είναι παρόμοιοι με τους δικούς σας.\nΚαθώς περισσότεροι άνθρωποι χρησιμοποιούν και αναφέρουν κλήσεις, οι πληροφορίες γίνονται καλύτερες. Ήμουν ευτυχής που βλέπω ότι μπλοκάρει αιτήσεις αιτήσεων αιτήσεων από το πανεπιστήμιο μου. όχι ότι δεν θέλω να δωρίσω, αλλά καλούν όλη την ώρα.\nΗ εφαρμογή σας δείχνει πόσες κλήσεις έχει αποκλειστεί για εσάς τις τελευταίες 90 ημέρες. Εφόσον το έχω εγκαταστήσει για λιγότερο από 30 ημέρες, ο αριθμός των αποκλεισμένων κλήσεων μου είναι μόνο 17. Φαίνεται χαμηλός, αλλά υποθέτω ότι είμαι εγώ γυαλί - μισό άδειο. Δεκαεπτά μπλοκαρισμένες κλήσεις είναι, καλά, 17 κλήσεις που δεν έπρεπε να απαντήσω.\nΑυτό που δεν μας άρεσε για το RoboKiller\nΟ RoboKiller εργάστηκε στο 50% περίπου των robocalls που πήρα. Δεν είναι αποτελεσματική κατά 100% στην παύση των robocalls, αλλά έκοψε τον αριθμό τους. Θα υποστήριζα ότι ο ισχυρισμός μάρκετίνγκ τους, 'Η εφαρμογή που σταματάει τα ανεπιθύμητα μηνύματα για πάντα' είναι λίγο παραπλανητική. Θέλω να πω, φαντάζομαι 10, 20, 50 χρόνια από τώρα, αν έχουμε επισημάνει αρκετούς αριθμούς τηλεφώνου στη βάση δεδομένων τους, θα μπορούσαμε να σταματήσουμε αυτές τις κλήσεις για πάντα.\nΌσον αφορά την απάντηση bot λειτουργία πηγαίνει, λειτούργησε μόνο δύο φορές το μήνα που το χρησιμοποίησα. Απογοητεύτηκα. Ελπίζω να έχω αρκετές ηχογραφήσεις για να μοιραστώ μαζί σας, αλλά είχα μόνο δύο αξιοπρεπείς μισούς. Θα ήθελα να δω μια επιλογή όταν βλέπω έναν αδιάγνωστο αριθμό για να μπορώ να τα στείλω σε ένα bot bot.\nΚατώτατη γραμμή: Θα ήθελα να συστήσω το RoboKiller; Άρχισα για το μονοετές σχέδιο. Για μένα, η μείωση των κλήσεων άξιζε τα 30 δολάρια. Ανησυχώ όμως ότι καθώς η εφαρμογή παρακολουθεί αυτές τις κλήσεις για λογαριασμό μου, αυτό στέλνει ένα είδος σήματος στους robocallers που θα απαντήσω. Θα μειώσει τις κλήσεις μου ή θα τις αυξήσει;\namazon prime day watching\ntmz μαύρα γυναικεία καστ μέλη\nβίντεο χαμόγελο amazon\nΜπρούκλιν 99 χίτσκοκ και σκάλυ


Η μοτοσικλέτα του Dr. Frankenstein! | Drive\nΗ μοτοσικλέτα του Dr. Frankenstein!\nΈχει κινητήρα V6 από Audi, με κομπρέσορα από Mercedes SLK και αυτόματο κιβώτιο!\nΚυριακή, 20 Μαΐου 2018 | Κλεάνθης Τριανταφυλλίδης Επικοινωνία\nΔεν έχει όνομα, αλλά αναφέρεται στο eBay ως Supercharged Monster Bike και στην άδεια κυκλοφορίας ως “Honda 2.6L”, οπότε υποθέτουμε ότι έχει πλαίσιο Honda.\nΟ κινητήρας V6, μαζί με το ψυγείο του, προέρχεται από ένα Audi A4. Όταν τοποθετήθηκε στη μηχανή-τέρας το οδόμετρο έγραφε 70.000 μίλια (113.000 km) και καθώς ο πωλητής λέει ότι έχει συντηρηθεί καλά, θα πρέπει να έχει ακόμη πολλή ζωή.\nΓια κάποιο λόγο, ο κατασκευαστής δεν θεώρησε τη δύναμη και τη ροπή του κινητήρα αρκετές, οπότε τον ενίσχυσε με ένα μηχανικό συμπιεστή από Mercedes-Benz SLK, που βγάζει κι ένα «εκπληκτικό ουρλιαχτό». Το κιβώτιο είναι αυτόματο, άγνωστης προέλευσης, μάλλον από αυτοκίνητο αφού έχει και όπισθεν – απαραίτητη σε μια τόσο βαριά μηχανή.\nΑντίθετα με ό,τι συνηθίζεται στις μοτοσικλέτες, το ρεζερβουάρ βενζίνης βρίσκεται κάτω από τον κινητήρα, αντί από πάνω. Οι διακόπτες και οι τροχοί είναι προέλευσης Harley-Davidson, ενώ τα φρένα προέρχονται από Suzuki GSX-R κι έχουν 6πίστονες δαγκάνες μπροστά και 4πίστονες πίσω.\nΗ τοποθέτηση κινητήρα αυτοκινήτου σε μοτοσικλέτα δεν είναι κάτι καινούργιο, αφού το λανσάρισε ο Friedel Münch εδώ και μισό αιώνα στις θρυλικές Mammut με μοτέρ NSU TT. Η πρακτική αυτή έχει όμως ένα σημαντικό μειονέκτημα: το βάρος. Ο πωλητής δεν μας αποκαλύπτει πόσο ζυγίζει η Monster Bike, αλλά συμβουλεύει: «Παρακαλώ, μη σκεφτείτε να την αγοράσετε αν δυσκολεύεστε να κρατήσετε όρθια μια 600 Bandit, διότι θα είναι σαν να ζητάτε μπελάδες».\nΠάντως, αν έχετε την πείρα και τη σωματική διάπλαση, μη βιαστείτε να χαρείτε. Η ηλεκτρονική δημοπρασία στο eBay έληξε στις 15 του μήνα και το τέρας πουλήθηκε μόνο 5.300 στερλίνες (€6.060)…\n[Πηγή: eBay μέσω autoevolution]


ISO/IEC 270001 Related standards | LR Ελλάδα\nLloyd's Register Ελλάδα / Πρότυπα & Σχήματα / ISO/IEC 27001 / Σχετικά Πρότυπα\nΠρότυπα & Σχήματα για την Ασφάλεια Πληροφοριών\nΤα πρότυπα & σχήματα που σχετίζονται με τα Συστήματα Διαχείρισης Ασφάλειας Πληροφοριών είναι:\nΠιστοποιηθείτε ως προς:\nData Protection Impact Assessment - DPIA\nΗ Εκτίμηση Αντίκτυπου για την προστασία των δεδομένων (DPIA) μπορεί να χρησιμοποιηθεί για τον εντοπισμό και την επίλυση δυνητικών ζητημάτων σε πρώιμο στάδιο. Η Lloyd’s Register αναλαμβάνει να διεξάγει την Εκτίμηση DPIA για λογαριασμό του οργανισμού σας ή να εκπαιδεύσει το προσωπικό σας μέσω πρακτικής καθοδήγησης για την ορθή διεξαγωγή της.\nGDPR - Data Mapping and Classification\nΗ υπηρεσία Data Mapping and Classification της Lloyd’s Register αφορά στην οργανωμένη συλλογή των απαιτούμενων πληροφοριών προκειμένου να χαρτογραφήσετε τη ροή δεδομένων του οργανισμού σας.\nΗ υπηρεσία Ανάλυσης Αποκλίσεων (Gap Analysis) της Lloyd's Register θα σας βοηθήσει να προσδιορίσετε το παρόν επίπεδο συμμόρφωσής του οργανισμού σας με τον GDPR.\nΗ προετοιμασία του κάθε οργανισμού καλύπτει πολλές παραμέτρους ενώ το σύνολο του έργου συχνά απαιτεί πληθώρα ενεργειών. Η αξιολόγηση Readiness Assessment της Lloyd's Register αποτελεί ουσιαστικά έναν σαφή χάρτη πορείας προς τη συμμόρφωση.\nΤο νέο διεθνές πρότυπο ISO 22301 καθορίζει τις απαιτήσεις για τη δημιουργία και διαχείριση ενός αποτελεσματικού Συστήματος Διαχείρισης Επιχειρησιακής Συνέχειας. Το ISO 22301 βασίζεται στο παλαιότερο πρότυπο Επιχειρησιακής Συνέχειας BS 25999, το οποίο και αντικαθιστά σταδιακά.\nΤο ISO/IEC 20000-1 είναι το Διεθνές Πρότυπο για την Τεχνολογία της Πληροφορίας.\nΤο ISO/IEC 27001:2005 αποτελεί το πλέον αναγνωρισμένο διεθνές πρότυπο για τη Διαχείριση της Ασφάλειας των Πληροφοριών.\nΟ Ευρωπαϊκός Κανονισμός Προστασίας Δεδομένων 2016/679, General Data Protection Regulation (GDPR) αποτελεί το μεγαλύτερο ενιαίο νομικό πλαίσιο για την προστασία των προσωπικών δεδομένων για τον 21ο αιώνα.


Στη δίνη των αριθμών | Contra.gr\nΣτη δίνη των αριθμών\nΠαναθηναϊκός και Μπαρτσελόνα διασταυρώνουν τα ξίφη τους για δεύτερη φορά στην ιστορία τους, μετά το 1-0 της Λεωφόρου και το 3-1 του Καμπ Νού (από μία νίκη). Αξίζει όμως να ρίξουμε μία ματιά σε κάποια ενδιαφέροντα στατιστικά στοιχεία.\n17 ΟΚΤ 2005\nΠαναθηναϊκός και Μπαρτσελόνα διασταυρώνουν τα ξίφη τους για δεύτερη φορά στην ιστορία τους, μετά το 1-0 της Λεωφόρου και το 3-1 του Καμπ Νού (από μία νίκη). Αξίζει όμως να ρίξουμε μία ματιά σε κάποια ενδιαφέροντα στατιστικά στοιχεία...\n•Οκτώ φορές έχει υποδεχθεί στην Αθήνα ισπανική ομάδα ο Παναθηναϊκός και διατηρεί το αήττητο. Έχει να επιδείξει τρεις νίκες (Μαγιόρκα, Μπαρτσελόνα, Σεβίλλη) και πέντε ισοπαλίες (Μπιλμπάο, Βαλένθια, Κορούνια δύο φορές και Ρεάλ Μαδρίτης).\n•Η Μπαρτσελόνα έχει επισκεφτεί τέσσερις φορές την Ελλάδα και μετράει δύο νίκες (ΑΕΚ, Πανιώνιος) και ισάριθμες ήττες (Παναθηναϊκός, ΠΑΟΚ).\n•Αυτό του Ολυμπιακού Σταδίου θα είναι το 99ο ματς της Μπαρτσελόνα στο Τσάμπιονς Λιγκ. Έχει απολογισμό 52 νικών, 23 ισοπαλιών και άλλων τόσων ηττών (188-120 τα γκολ).\n•Αν αγωνιστεί τη Τρίτη, ο Δημήτρης Παπαδόπουλος θα γίνει... διψήφιος σε ό,τι αφορά στις συμμετοχές στο Τσάμπιονς Λιγκ. Σε εννέα αναμετρήσεις, έχει σκοράρει μία φορά (Αϊντχόφεν). Την 60ή συμμετοχή του κυνηγά ο Γιάννης Γκούμας, ο οποίος είναι πρώτος μεταξύ των συμπαικτών του στη σχετική λίστα. Μία εικοσάδα αγώνων θα κλείσει ο Μάριο Γκαλίνοβιτς. Το 15ο ευρωπαϊκό τέρμα του ψάχνει ο Εμάνουελ Ολισαντέμπε.\n•Όπως και ο Γιάννης Γκούμας, έτσι και ο Κάρλες Πουγιόλ ψάχνει την 60η ευρωπαϊκή συμμετοχή του. Έχει αγωνιστεί 47 φορές στο Τσάμπιονς Λιγκ και άλλες 12 στο Κύπελλο ΟΥΕΦΑ, ωστόσο δεν έχει σκοράρει ακόμη. Την 20ή συμμετοχή του στο Τσάμπιονς Λιγκ ψάχνει ο Τιάγκο Μότα και την 45η ο Ντέκο.\n•Δύο ημέρες μετά το παιχνίδι, ο Δημήτρης Παπαδόπουλος συμπληρώνει 24 χρόνια ζωής και ο Φίλιππος Δάρλας, στις 23 του μηνός, κλείνει τα 22. Μην ψάχνεται για κάποιον εορτάζοντα στις τάξεις της "μπλαουγκράνα". Ουδείς από τους 28 παίκτες που έχουν δηλωθεί δεν έχει γεννηθεί τον Οκτώβριο.